**Πρότυπο ΓΕΛ Βαρβακείου Σχολής**

**Εργασίες των μαθητών/τριών του τμήματος Β2 στο πλαίσιο του διδακτικού σεναρίου με τίτλο «Δημοσιογραφικός Λόγος» (2ο Φύλλο Εργασίας)**

**Τάξη: Β΄ Λυκείου**

**Μάθημα: Νεοελληνική Γλώσσα**

**Διδάσκων: Νικόλαος Κων/νου Αλέφαντος**

**Ομάδα 1η**

Στο απόσπασμα από το βιβλίο του Η. Βενέζη «Το νούμερο 31328» πληροφορούμαστε για τις συνθήκες που επικρατούσαν στα στρατόπεδα συγκέντρωσης που δημιούργησε το κεμαλικό κράτος της Τουρκίας μετά από την ολέθρια ήττα των Ελληνικών στρατευμάτων στο κέντρο της Τουρκίας και την άτακτη υποχώρησή του,γεγονός που σηματοδοτεί την Μικρασιατική καταστροφή και το τέλος της Μεγάλης Ιδέας. Σε ένα τέτοιο στρατόπεδο ο συγγραφέας έζησε δεκατέσσερερις μήνες και στο βιβλίο του μας αφηγείται περιπέτειες που έζησε εκεί.

Στο ΙΖ Κεφάλαιο μαθαίνουμε για τους μεγάλους σε ηλικία φρουρούς των Ελλήνων κρατουμένων. Εκείνοι νοσταλγούν τον τόπο τους και μοιράζονται τον καημό τους με τους Έλληνες, οι οποίοι είναι ψυχροί απέναντί τους και τους μισούν επειδή τους κρατούν δεμένους.

Σε αυτό το κλίμα λοιπόν έρχεται η είδηση από τις εφημερίδες πως οι μεγαλύτεροι σε ηλικία σκοποί μπορούν να απολυθούν. Τότε εκείνοι χωρίς να ξέρουν τι κάνουν, συμβουλεύονται τους Έλληνες, που τους λένε να σχηματίσουν μία επιτροπή που θα ζητήσει το χαρτί της απόλυσης από τον διοικητή. Ο τελευταίος οργίζεται με το αίτημα και φυλακίζει την επιτροπή.

Την επόμενη όλο το στρατόπεδο συγκεντρώνεται για να παρακολουθήσει την τιμωρία εκείνων που τόλμησαν να διεκδικήσουν τα δικαιώματά τους. Μετά από το ανελέητο μαστίγωμα αποφασίζεται οι «αποστάτες» να δουλέψουν μαζί με τους σκλάβους Έλληνες.

Στη συνέχεια, γίνεται λόγος για έναν επιλοχία, οποίος το βράδυ της ίδιας ημέρας προσπάθησε να ενοχοποιήσει τον σκοπό των Ελλήνων που είχε αποκοιμηθεί. Το σχέδιό του όμως απέτυχε χάρις τη συμβολή των κρατουμένων.

Έτσι με τον καιρό οι Έλληνες φυλακισμένοι και οι σκοποί τους απέκτησαν αμοιβαία αισθήματα σεβασμού και κατανόησης. Στο νέο αυτό φιλικό κλίμα οι φύλακες αποκαλούν τους Έλληνες συντρόφους. Η επίβλεψη κατά την διάρκεια της καταναγκαστικής εργασίας γίνεται πιο ελαστική. Οι Έλληνες συμπαραστέκονται στους φύλακες που ζουν μέσα στις στερήσεις. Οι δύο πλευρές, που πρωτύτερα τους χώριζε ένας τοίχος, τώρα πια έχουν αναμιχθεί μεταξύ τους. Είναι φίλοι νοιώθουν ισότιμοι. Εξάλλου μοιράζονται τον ίδιο καημό και επιθυμία : την επιστροφή στην πατρίδα.

**Ομάδα 2η**

Ο Ρατσισμός στις μέρες μας

Στις σημερινές κοινωνίες μπορούν να παρατηρηθούν φαινόμενα γνωστά και ως ρατσιστικά, τα οποία χαρακτηρίζουν ένα μεγάλο ποσοστό του κόσμου.Ένα τέτοιο γεγόνος συνέβη την περασμένη εβδομάδα σε ένα γνωστό μαγαζί,από το οποίο γεγονός μπορεί κανείς να κατανοήσει η ρατσιστική συμπεριφορά που επικρατεί στην κοινωνία σήμερα.

Πιο συγκεκριμένα, ένας κύριος εθισμένος στο αλκοόλ, παρατηρήθηκε να εισέρχεται στο μαγαζί, στο οποίο από τη εικάζεται ήθελε να πιεί αλλά και να βρει κάποια συντροφιά, πηγαίνοντας από τραπέζι σε τραπέζι με σκοπό να συνομιλήσει με τους παρεβρισκόμενους εκείνης της ώρας, ανθρώπους. Βέβαια εξαιτίας της μη περιποιημένης εξωτερικής εμφάνισης του, καθώς και την κατάσταση στην οποία βρισκόταν, δέχτηκε με αγενή τρόπο τον αποκλεισμό και την κριτική αυτών των ανθρώπων. Αποτέλεσμα όλων αυτών ήταν ο επ’ αόριστον απομακρυσμός του από το μαγαζί, αφού οι υπόλοιποι πελάτες δεν τον ήθελαν μιλώντας χυδαία για αυτόν, καθώς έφευγε από το μέρος.

Βασισμένοι σε αυτό το δυσάρεστο γεγονός, μπορούμε να παρατηρήσουμε ανάλογες μορφές κοινωνικού ρατσισμού και περιθωριοποίησης ατόμων, γεγονότα που συμβαίνουν καθημερινά γύρο μας.

Αρχικά, στις εφηβικές ηλικίες περισσότερο, διακρίνεται η περιθωριοποίηση παιδιών, τα οποία εξαιτίας της οικονομικής κατάστασης των γονιών τους, <<στερούνται>> ρούχα επώνυμων μαρκών, με αποτέλεσμα τα παιδία που δεν έχουν τέτοιου είδους πρόβλημα να αποκλίνουν από τέτοια άλλα παιδιά. Επίσης, μεγάλη έξαρση παρατηρείται στον φυλετικό ρατσισμό, με τον οποίο γίνονται διακρίσεις με βάση την διαφορετικότητα του χρώματος, της φυλής, αλλά και κάποιων διαφορετικών αντιλήψεων.

Αναφορικά στο παραπάνω, είδος ρατσισμού είναι και ο θρησκευτικός, όπου δεν είναι λίγες οι περιπτώσεις, στις οποίες άτομα διαφορετικής θρησκείας δέχονται συχνά βίαιες συμπεριφορές ,εξαιτίας των διαφορετικών <<πιστέυω>>. Τέλος, αν και τώρα πια δεν είναι τόσο συχνό(στις δυτικές κοινωνίες περισσότερο),μορφή ρατσισμού είναι και ο σεξισμός. Άντρες αντιμετωπίζουν το γυναικείο φύλλο σαν μια κατώτερη και αδύναμη μορφή, η οποία εξαρτάται απ΄ αυτούς για την επιβίωση του, χωρίς να τους νοιάζουν τα δικαιώματα των γυναικών, που ουσιαστικά θα έπρεπε να είναι ίσα με αυτών των αντρών.

Συνοψίζοντας, μπορούμε να καταλάβουμε ότι ο ρατσισμός είναι ένα φαινόμενο, το οποίο επεκτείνεται σε όλους τους τομείς (από την διαφορετικότητα των φύλλων μέχρι και την ηλικία στην οποία βρίσκεται κάποιος), το οποίο φαινόμενο μπορεί να πάψει να υπάρχει με τον σταματημό αποκλεισμού ατόμων, χωρίς να έχουμε τις απαιτούμενες πληροφορίες για να τους κρίνουμε.

**Ομάδα 3η**

Κυρίες και κύριοι,

Καλησπέρα σας,

Διακόπτουμε το πρόγραμμά μας για να σας ανακοινώσουμε μία έκτακτη είδηση. Βρισκόμαστε στη γνωστή παραλία της Σκιάθου, Κοχύλι, όταν βρέθηκε η σωρός της εννιάχρονης Ακριβούλας. Έπειτα από μία σύντομη έρευνα, διαπιστώθηκε ότι ο θάνατος της προκλήθηκε στην προσπάθειά της να βρει τη γιαγιά της, την κυρία Λούκαινα, η οποία την ίδια στιγμή βρισκόταν στην θάλασσα και έπλεκε τα ρούχα της. Η Ακριβούλα ανέμελη ενδέχεται να παρασύρθηκε από τον ήχο του αυλού ενός βοσκού που βρισκόταν σε ένα κοντινό βράχο, χάνοντας έτσι το δρόμο της. Πιθανόν είχε νυχτώσει ήδη όταν η Ακριβούλα έχασε το μονοπάτι της και έτσι ίσως σκόνταψε, με αποτέλεσμα να πέσει στη θάλασσα και να πνιγεί. Απ' όσο μπορούμε να καταλάβουμε κανείς δεν την άκουσε λόγω της μουσικής, ενώ η γιαγιά της Λούκαινα είναι πιθανό να άκουσε το πλατάγισμα, καθώς ανηφόριζε για να επιστρέψει σπίτι της, και να το παρερμήνευσε. Βάση ορισμένων υποψιών που έχουμε, μια φώκια τριγυρνούσε στη θάλασσα, βρήκε το κοριτσάκι πνιγμένο, και άρχισε να το μοιρολογεί. 'Οπως ήδη διαπιστώσετε και εσείς οι ίδιοι, το γεγονός αυτό είναι τραγικό και δυσάρεστο για όλους μας, ιδίως για την αδικοχαμένη Ακριβούλα και την άτυχη γιαγία Λούκαινα. Για τυχόν νεότερα θα σας ειδοποιήσουμε, καλό σας απόγευμα!

**ΟΜΑΔΑ 4η**

Δημοσιογράφος: Καλησπέρα Κύριε Μελετίου. Χαιρόμαστε ιδιαιτέρως που καταφέρατε να είστε σήμερα μαζί μας, καθώς πιστεύουμε πως θα μπορούσατε να μας δώσετε πολλές χρήσιμες πληροφορίες.

Μελετίου: Σας ευχαριστώ κι εγώ πολύ για την πρόσκληση και μετά χαράς θα σας δώσω όσες πληροφορίες χρειάζονται.

Δ: Αρχικά θα ήθελα να σας ρωτήσω ποια ήταν η κατάσταση που επικρατούσε στο μέτωπο;

M: Οι στρατιώτες μας πολεμάνε με ανδρεία και θάρρος, υπερασπίζοντας τα πάτρια εδάφη και ρίχνονται στη μάχη σα θηρία φωνάζοντας « Αέεεερα! ».

Δ: Εντυπωσιακό. Φυσικά δεν περιμέναμε κάτι λιγότερο από τους στρατιώτες μας και είμαστε σαφώς υπερήφανοι. Θα ήθελα να μου πείτε τώρα, ποιες ήταν οι σχέσεις με τον εχθρό;

M: Φυσικά τους στείλαμε από εκεί που ήρθαν. Πήραν δρόμο. Δεν έχουν καμιά δουλεία εκείνοι εδώ πέρα.

Δ: Προφανώς!

M: Βόμβες πετάγονταν από εδώ και από κει χωρίς σταματημό.

Δ: Άρα πρέπει να υπήρχαν πολλοί τραυματισμοί, σωστά;

Μ: Ναι, ναι έτσι. Υπήρχαν πολλοί τραυματισμένοι στρατιώτες μας.

Δ: Εσείς να υποθέσω έχετε υπάρξει παρόν πολλές φορές σε πόλεμο, έτσι;

Μ: Εεε, όχι δεν έτυχε βλέπετε!

Δ: Μα πως; Και τότε πως είστε σίγουρος ότι όλα αυτά που μας διηγείστε είναι όντως αληθινά;

Μ: Είμαστε ένας περήφανος λαός εμείς. Είμαι σίγουρος πως έτσι έχουν τα πράγματα. Δε θα περίμενα τίποτα λιγότερο από τους στρατιώτες του Ελληνικού Έθνους.

Δ: Δηλαδή τόση ώρα μας λέτε πράγματα που ενδεχομένως δεν ευσταθούν;

Μ: Όχι, σας είπα. Είμαι σίγουρος πως έτσι έχον τα πράγματα!

Δ: Τέλος πάντων. Σας ευχαριστούμε για το χρόνο που διαθέσατε.

M: Εγώ σας ευχαριστώ! Ελπίζω να τα ξαναπούμε στο μέλλον.

**ΟΜΑΔΑ 5η**

Δημ.: Βρισκόμαστε απ’ έξω από την εκκλησία του ιερέα Παπασίδερο στην Κωνσταντινούπολη, για να ακουστούν οι απόψεις του Δαμιανού του παιδιού για το οποίο έχει γίνει σάλος αυτήν την εβδομάδα και του πατέρα του, του γέρου-Φραντζή. Δαμιανέ, πώς ξεκίνησε η διαφωνία αυτή με τον πατέρα σου;

Δ:Ξεκίνησα σχολείο από μικρή ηλικία και πραγματικά μου άρεσε πάρα πολύ όμως, μόλις τελείωσα την τρίτη του ελληνικού ο πατέρας μου με ανάγκασε να παρατήσω το σχολείο , ώστε να πιάσω δουλειά.

Π:Γνωρίζετε όμως ότι βρισκόμαστε σε μία δύσκολη περίοδο οικονομικά και κοινωνικά. Έχουμε ένα προσφυγικό πρόβλημα που μας κυνηγάει και έχουν περάσει μόλις 10 χρόνια από τον πρώτο παγκόσμιο πόλεμο. Εμείς ως μία οικογένεια εμπόρων αναζητάμε συνεχώς καινούργια χέρια!

Δημ.: Ένας, ένας παρακαλώ. Ας συνεχίσουμε. Μόλις αντιλήφθηκες ότι ο πατέρας είχε ανάλογες προθέσεις ποια ήταν η αντίδρασή σου;

Δ: Μόλις ο πατέρας μου είπε ότι θα παρατήσω το σχολείο ξέσπασα σε κλάματα και φωνές. Δεν μπορούσα να το πιστέψω, ότι ο ίδιος ο πατέρας μου, μου στερούσε το αγαπημένο μου πράγμα εκείνη την εποχή. Το διάβασμα για εμένα ήταν και συνεχίζει να είναι το παν. Είναι το πραγματικό μου πάθος. Όταν μεγαλώσω θέλω να γίνω δάσκαλος, όχι έμπορος!

Δημ.: Η υπόλοιπη οικογένεια και ο Παπασίδερος πώς αντέδρασαν;

Δ: Η μητέρα και οι αδερφές μου με υποστήριξαν στην αρχή, μόνο και μόνο για να ηρεμήσω.

Π: Μα τι άλλο θα έκαναν αυτές οι άμυαλες! Δε περίμενα κάτι παραπάνω!

Δημ.: Ο Παπασίδερος;

Δ: Ο θείος μου προσπάθησε πραγματικά να με βοηθήσει στην αρχή και να αλλάξει τη γνώμη του πατέρα πάνω στη κατάσταση. Όμως, μετά από την έντονη διαμάχη μεταξύ τους δεν είχα κανέναν στο πλευρό μου.

Δημ.:Εσείς, κύριε Φραντζή πώς νοιώθετε για αυτό;

Π: Ο παπάς έχει μεγάλο θράσος να μου λέει τι θα κάνω με το παιδί μου. Θα ‘πρεπε να ντρέπεται που ανακατεύτηκε σε θέμα της οικογενείας μας. Θέλημα Θεού είναι να αρματώσουμε τα καράβια και να φτιάξουμε στρατό, ώστε να ξαναπάρουμε την Πόλη και μαζί της την Αγιά Σοφιά, όχι να σπουδαχτούμε. Πιο σημαντικό τώρα είναι οι παράδες και όχι τα βιβλία!

Δ: Πατέρα, δεν είναι δίκαιο αυτό που λες. Εγώ είμαι ακόμα παιδί ,οφείλω να μαθαίνω και να διαβάζω! Γιατί νομίζεις ότι έφυγα από το σπίτι; Με ανάγκασες να δουλεύω και να κάνω κάτι που δεν αγαπάω! Έπρεπε να βάλω σε δεύτερη μοίρα τη μάθηση και σε πρώτη τις αγγαρείες σου.

Δημ.: Όμως παρ’ όλες τις δυσκολίες εσύ Δαμιανέ συνέχισες το διάβασμα.

Π: Βέβαια, εμένα τίποτα δεν μου στάθηκε εμπόδιο.

Δημ.: Όταν περιπλανιόσουν δεν φοβόσουνα;

Δ: Φυσικά και φοβόμουνα, αλλά σε καμία περίπτωση δεν θα γυρνούσα στο σπίτι μου, όπου κανένας δεν με καταλάβαινε. Προτίμησα τον θείο μου τον οποίο εμπιστευόμουν περισσότερο παρά τις απειλές του. Τον βρήκα στην εκκλησία, ενώ ήμουν κουρελιασμένος και έτοιμος να καταρρεύσω. Ο ίδιος με μάλωσε που εγκατέλειψα το σπίτι και με διέταξε να τον περιμένω στο προαύλιο.

Δημ.: Δυστυχώς αυτός ήταν ο χρόνος μας. Σας ευχαριστούμε που μοιραστήκατε την ιστορία σας μαζί μας. Ελπίζουμε να έχει ένα αίσιο τέλος. Νίκο, επιστρέφουμε σε εσένα.